Teillä on
Mitä mä kanssanne kalkatan,
 – Sehän on turkaa kiistaa –
 Kun mä kuultavan köyhä oon.
 Ja teillä on paljon riistaa.

 Teillä on talot ja torpparit
 Ja loisia teill’ on laumat.
 Teidän on purmunne paisuneet
 Ja pelloilla paksut aumat.

 Teillä on sirvehen kantojaa
 Ja kuokkijan kouraa tuhat;
 Ja teidän talo on aidattu,
 Ei pysty pienoisen uhat.

 Ja kulta jos loppuu kirstusta,
 Voi hongat hopeiksi vaihtaa.
 Ja leipä jos loppu loisilta,
 Niin aitan usta voi kaihtaa.

 Jos joukosta joku raihnautuu,
 Sen herjan halvasta myötte. –
 Niin kiellot ja käskyt käytätte,
 Levossa leipänne syötte.

 Te kuljette niinkuin keisarit,
 Ja näättepä pyhää unta:
 On tuomarin tunto ostettu
 Ja lahjottu lautakunta.

 Ja sonnit läävässä mylvivät
 Ja orhit tallissa jyskää –
 Ja rikkaat ne lahjoi rikkaita
 Ja rikkaat ne elää ja ryskää.

Taavi [Tainio].

Lähde: Työmies 13.1.1900.

Runot
Taavi Tainio
Työmies
1900